Document ID: 32005R1084

UREDBA KOMISIJE (ES) št. 1084/2005
z dne 8. julija 2005
o spremembi prilog II, III in V k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1), in zlasti člena 19 Uredbe,
ob upoštevanju naslednjega:
(1)
Dne 1. januarja 2005 so bile z iztekom veljavnosti Sporazuma STO o tekstilu in oblačilih odpravljene kvote za uvoz kategorij tekstilnih izdelkov in oblačil za članice STO.
(2)
Skupnost je 13. decembra 2004 še pred liberalizacijo kvot z Uredbo Sveta (ES) št. 2200/2004 (2) uvedla sistem nadzora za 35 kategorij tekstilnih izdelkov, na katere se je liberalizacija nanašala.
(3)
Odstavek 242 Poročila delovne skupine o pristopu Ljudske republike Kitajske (3) (LRK) k STO (posebna zaščitna klavzula za tekstil ali PZKT) je uvedel možnost posebnih zaščitnih ukrepov v zvezi s kitajskim izvozom tekstilnih izdelkov. V njem je navedeno, da lahko članica STO, ki meni, da pomeni uvoz tekstilnih izdelkov s poreklom iz LRK zaradi povzročenih motenj na trgu nevarnost, da bo oviran pravilen razvoj trgovanja s temi izdelki, zahteva posvetovanje z LRK z namenom, da se take motnje na trgu zmanjšajo ali preprečijo.
(4)
Svet je z Uredbo (ES) št. 138/2003 (4) vstavil člen 10a v Uredbo (EGS) št. 3030/93, da bi odstavek 242 Poročila delovne skupine prenesel v zakonodajo Skupnosti.
(5)
Komisija je 6. aprila 2005 sprejela okvirne smernice o uporabi člena 10a Uredbe (EGS) št. 3030/93 v zvezi s posebno zaščitno klavzulo glede tekstilnih izdelkov (smernice).
(6)
Evropska komisija je zahtevala in imela posvetovanja z LRK v okviru odstavka 242 Poročila delovne skupine o pristopu LRK k STO in člena 10a Uredbe (EGS) št. 3030/93 za kategorije izdelkov, za katere se je menilo, da uvoz s poreklom iz LRK zaradi povzročenih motenj na trgu pomeni nevarnost, da bo oviran pravilen razvoj trgovanja s temi izdelki. Taka posvetovanja so se zaključila 10. junija 2005 in pripeljala do vzajemno zadovoljive rešitve za deset kategorij izdelkov. Rezultat posvetovanj se odraža v Memorandumu o soglasju o izvozu nekaterih kitajskih tekstilnih izdelkov in oblačil v Evropsko unijo med Evropsko komisijo in Ministrstvom za trgovino Ljudske republike Kitajske z istim datumom.
(7)
Memorandum o soglasju zajema uvoz iz LRK v Skupnost naslednjih desetih kategorij: kategorijo 2 (bombažne tkanine), kategorijo 4 (t-majice), kategorijo 5 (puloverji), kategorijo 6 (hlače), kategorijo 7 (bluze), kategorijo 20 (posteljno perilo), kategorijo 26 (obleke), kategorijo 31 (modrčki), kategorijo 39 (namizno in kuhinjsko perilo) in kategorijo 115 (lanena preja ali preja iz ramije). Ustrezne carinske oznake so tiste, ki so navedene v Prilogi I k Uredbi (EGS) št. 3030/93.
(8)
Evropska komisija je prepričana, da uvoz navedenih kategorij kitajskega porekla, zaradi obstoja ali nevarnosti motenj na trgu pomeni nevarnost, da bo oviran pravilen razvoj trgovanja v okviru odstavka 242 Poročila delovne skupine o pristopu LRK k STO in člena 10a Uredbe (EGS) št. 3030/93 zaradi naslednjih razlogov.
(9)
Uvoz kategorije 2 (bombažne tkanine) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 71 %. To pripelje uvoz te kategoriji na 124 % opozorilne stopnje, določene v smernicah (opozorilna stopnja). Uvoz teh kategorij iz vseh držav se je v istem obdobju rahlo povečal, in sicer za 4 %. Vendar je povprečna cena uvoza s kitajskim poreklom narasla za 21 % (na podlagi nadzornih podatkov za uvoz), dosti hitreje kot povprečna cena uvoza iz drugih držav (- 2 %, na podlagi podatkov Eurostata za obdobje od januarja do marca). Ta položaj je resnejši glede uvoza izdelkov podkategorije 2A (tkanine za kavbojke (jeans) - denim), saj se je uvoz iz Kitajske v prvem četrtletju 2005 v primerjavi z enakim obdobjem leta 2004 povečal za 102 %, medtem ko se je celotni uvoz povečal za 15 % in so se povprečne cene na enoto znižale za 20 %.
(10)
Uvoz kategorije 4 (t-majice) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 199 %. To pripelje uvoz v tej kategoriji na 197 % opozorilne stopnje. Uvoz te kategorije iz vseh držav se je v istem obdobju povečal za 24 %. Povprečna cena uvoza s kitajskim poreklom se je znižala za 37 %.
(11)
Uvoz kategorije 5 (puloverji) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 530 %. To pripelje uvoz te kategorije na 194 % alarmne stopnje. Uvoz te kategorije iz vseh držav se je v istem obdobju povečal za 14 %. Povprečna cena uvoza s kitajskim poreklom se je znižala za 42 %.
(12)
Uvoz kategorije 6 (hlače) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 413 %. To pripelje uvoz te kategorije na 312 % opozorilne stopnje. Uvoz te kategorije iz vseh držav se je v istem obdobju povečal za 18 %. Povprečna cena uvoza s kitajskim poreklom se je znižala za 14 %.
(13)
Uvoz kategorije 7 (bluze) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 256 %. To pripelje uvoz te kategorije na 207 % opozorilne stopnje. Uvoz te kategorije iz vseh držav se je v istem obdobju povečal za 4 %. Povprečna cena uvoza s kitajskim poreklom se je znižala za 30 %.
(14)
Uvoz kategorije 20 (posteljno perilo) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 158 %. To pripelje uvoz te kategorije na 107 % opozorilne stopnje. Uvoz te kategorije iz vseh držav se je v istem obdobju povečal za 6 %. Povprečna cena uvoza s kitajskim poreklom se je znižala za 34 %.
(15)
Uvoz kategorije 26 (obleke) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 219 %. To pripelje uvoz te kategorije na 212 % opozorilne stopnje. Uvoz te kategorije iz vseh držav se je v istem obdobju povečal za 1 %. Kot poroča nadzorni sistem, se je povprečna cena uvoza s kitajskim poreklom povečala za 2 %. Vendar številke Eurostata za prvo četrtletje kažejo veliko znižanje cen za 42 %.
(16)
Uvoz kategorije 31 (modrčki) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 110 %. To pripelje uvoz te kategorije na 145 % opozorilne stopnje. Uvoz te kategorije iz vseh držav se je v istem obdobju povečal za 6 %. Povprečna cena uvoza s kitajskim poreklom se je znižala za 37 %.
(17)
Uvoz kategorije 39 (namizno in kuhinjsko perilo) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 64 %. To pripelje uvoz te kategorije na 110 % opozorilne stopnje. Uvoz te kategorije iz vseh držav se je v istem obdobju povečal za 10 %. Povprečna cena uvoza s kitajskim poreklom se je znižala za 39 %.
(18)
Uvoz kategorije 115 (lanena preja ali preja iz ramije) s poreklom iz LRK se je v primerjavi z enakim obdobjem leta 2004 v prvih štirih mesecih leta 2005 povečal za 55 %. To pripelje uvoz te kategorije na 150 % opozorilne stopnje. Uvoz te kategorije iz vseh držav se je v istem obdobju povečal za 40 %. Povprečna cena uvoza s kitajskim poreklom je ostala stabilna (po nadzornih podatkih za uvoz se je povečala za 3 % ali je, po podatkih Eurostata, ostala nespremenjena). Vendar je treba opozoriti, da je povprečna cena na enoto uvoza s kitajskim poreklom za več kot polovico manjša od cene, ki jo uporabljajo proizvajalci Skupnosti.
(19)
Uvozne stopnje za tekstilne izdelke in oblačila iz LRK in drugi izvedbeni ukrepi, določeni v Memorandumu o soglasju, se prenesejo v Uredbo (EGS) št. 3030/93.
(20)
Člen 27 Priloge III k Uredbi (EGS) št. 3030/93 se spremeni z namenom nadaljnje razlage določb za prenos podatkov s strani držav članic v okviru sistema naknadnega statističnega nadzora za nekatere tekstilne izdelke.
(21)
Uredbo (EGS) št. 3030/93 je zato treba ustrezno spremeniti.
(22)
Ta uredba začne veljati tretji dan po objavi, da bi se zagotovila hitra izvedba Memoranduma o soglasju.
(23)
Ukrepi, določeni v tej uredbi, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Priloge II, III in V k Uredbi (EGS) št. 3030/93 se spremenijo, kot je določeno v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. julija 2005

Labels: 1
3
18
5